Grootskaalse soektog ná moord op Klerksdorp-polisievrou | Maroela Media
Die polisie het 'n reusesoektog van stapel gestuur na die moordenaar van 'n polisiebeampte van Noordwes wie se liggaam Woensdagaand in haar huis gevind is.
Sers. Martha Mamoitoyi Bouwer (41) se liggaam is Woensdag om 19:50 in haar huis in Kanana, net buite Klerksdorp, in 'n bloedplas aangetref. "Die grusame ontdekking is gedoen nadat Bouwer se kollegas na haar gaan soek het toe sy die oggend nie vir werk opgedaag het nie," het brig. Sabata Mokgwabone, polisiewoordvoerder, gesê.
Die polisie moes die deur na die huis oopbreek.
"Volgens voorlopige berigte is Bouwer moontlik die laaste keer saam met haar voormalige vriend gesien wat hulle minderjarige kind na 'n tante geneem het wat glo aangesê is dat die slagoffer siek voel," het Mokgwabone gesê.
Bouwer, verbonde aan die Kanana-polisiestasie, se Toyota Corolla word steeds vermis.
Noordwes se polisiehoof, lt.genl. Sello Kekana, het opdrag gegee dat die polisie se 72 uur lange aktiveringsplan in werking gestel word om na Bouwer se moordenaar te soek. Hy het sy medelye met haar gesin betuig.
Volgens Kekana ondermyn die moord op 'n polisiebeampte, of hulle nou aan of van diens is, die gesag van die staat en kan nie geduld word nie.
Enigiemand met inligting oor die voorval word gevra om die ondersoekbeampte, AO Piet Vermeulen, by 079 881 9933 te nader.
In die nuus moorde polisie
Dit is snaaks hoe die polisie n moord op n polisie beampte se status verhoog ek glo hulle mandaat is om elke moord so te hanteer en nie dat hulle kan besluit wat ernstig is of nie.
Soveel simpatie vir hierdie polisielid se gesin. Sterkte, mag God julle vertroos in hierdie hartseer tyd. Ek wens die Regering wil alle mense in die land se lewens so belangrik ag en so hanteer. Die bloed vloei soos riviere in ons strate. Nog 'n lewe daarmee heen. Hierdie het nie ten doel om kleur uit te wys nie. Dit sluit almal in. Mnr die President, verduidelik asb. aan die land, wat jou in daardie posisie geplaas het, wat die Regering daaromtrent gaan doen. Na alles is jy in diens van die nasie. Ons betaal jou warm bed en veilige lewe,… Lees meer »
Met die wetteloosheid is SA n moord geteiterde land.. Lewe maak nie meer saak nie, net die sogenaamde regte van die wat on-wetlik optree…
Meegevoel. Sy was tien teen een n beampte wat geteiken is omdat sy haar werk behoorlik gedoen het. Net jammer die plan om die skuldiges vas te trek het n tydsbeperking van 72 uur, glo my uit ondervinding van 2 inbrake, na 72 uur hoor jy nie weer van die polisie nie
Wat 'n land Cyril! As dit nie vrouens en kinders wat doodgesteek of doodgeskiet word nie, of aangerand word, of verkrag word nie dan is dit boere op groot skaal (oor die dertig aanvalle net in Junie Cyril) wat hulle lewens op die wreedste maniere verloor, of vermink word op die wreedste manier. En nie een word uit jou bek nie Cyril, nie een word…..net tjoepstil! Dit is seker wat gebeur as 'n president van 'n land, en al sy mense, bieg dat hy eerste president van die ANC is en dan president van Suid Afrika. Wel Cyril ek is… Lees meer »